ประกาศองค์การบริหารส่วนตำบลแดงหม้อ

เรื่อง ประกาศแผนพัฒนาท้องถิ่น ( พ.ศ. 2561-2565 )


เพิ่มเติม เปลี่ยนแปลง ครั้งที่ 4 พ.ศ. 2563

..................................................................

ด้วยองค์การบริหารส่วนตำบลแดงหม้อ ได้จัดทำแผนพัฒนาท้องถิ่น พ.ศ. 2561-2565 เพิ่มเติม เปลี่ยนแปลง ครั้งที่ 4 พ.ศ. 2563 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ( ฉบับที่ 2 ) พ.ศ. 2559 (ฉบับที่ 3) พ.ศ. 2561 โดยได้รับความเห็นชอบจากสภาท้องถิ่น ไปแล้วนั้น

อาศัยอำนาจตามความในหมวดที่ 5 ข้อ 22 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2 ) พ.ศ. 2559 (ฉบับที่ 3) พ.ศ. 2561 จึงขอประกาศใช้แผนพัฒนาท้องถิ่น พ.ศ. 2561-2565 เพิ่มเติม เปลี่ยนแปลง ครั้งที่ 4 พ.ศ. 2563 เพื่อใช้เป็นแนวทางในการพัฒนาท้องถิ่นในปีงบประมาณ 2561-2565 ต่อไปรายละเอียดตามเอกสารที่แนบมาพร้อมนี้

จึงประกาศให้ทราบโดยทั่วกัน

 ประกาศ ณ วันที่ 8 เดือน เมษายน พ.ศ. 2563



( นายอนุวัฒน์ ภูพวก )

นายกองค์การบริหารส่วนตำบลแดงหม้อ

แผนพัฒนาท้องถิ่น

( พ.ศ. 2561-2565 )

เพิ่มเติม เปลี่ยนแปลง ครั้งที่ 4 พ.ศ. 2563



องค์การบริหารส่วนตำบลแดงหม้อ

อำเภอเขื่องใน

**เหตุผลความจำเป็น**

การเพิ่มเติม เปลี่ยนแปลง แผนพัฒนาท้องถิ่น ( พ.ศ. 2561-2565 ) ครั้งที่ 4 พ.ศ 2563 เนื่องจาก

1. ตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักรโดยมีการระบาดของโรคติดเชื้อไวรัสโคโรนา 2019 ( Covid-19 ) ซึ่งเป็นโรคติดต่อได้ง่ายและเป็นอันตรายอย่างมากต่อชีวิตของผู้ได้รับเชื้อ ประกอบกับขณะนี้ยังไม่มีวัคซีนป้องกันโรคทั้งยังไม่มียารักษาโรค อาศัยอำนาจหน้าที่ ตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม ( ฉบับที่ 7 ) พ.ศ. 2562 มาตรา 67 (3) และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา (16) โดยอำเภอเขื่องในขอรับการสนับสนุนงบประมาณเพื่อดำเนินการควบคุมการแพร่ระบาด

2. ชุมชนตำบลแดงหม้อ ได้สบปัญหาขาดแคลนน้ำเพื่ออุปโภคและบริโภคและการคมนาคมสัญจรไปมาไม่สะดวกทำให้ราษฎรได้รับความเดือดร้อนในการประกอบอาชีพและเพื่อรองรับการขอรับการสนับสนุนงบประมาณจากกรมส่งเสริมการปกครองส่วนท้องถิ่นและองค์การบริหารส่วนจังหวัดอุบลราชธานีและหน่วยงานอื่น

เพื่อให้การดำเนินการแก้ไขปัญหาความเดือดร้อนให้กับประชาชน ดำเนินการตามระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และตามระเบียบกระทรวงมหาดไทยว่าการจัดทำแผนพัฒนาขององค์กรปกครองส่วนท้องถิ่น พ.ศ. 2548 ไขเพิ่มเติม ( ฉบับที่3 ) พ.ศ. 2561 องค์การบริหารส่วนตำบลแดงหม้อจึงมีความจำเป็นต้องเพิ่มเติม เปลี่ยนแปลง แผนพัฒนาท้องถิ่น ในครั้งนี้